# lav4e РЕПУБЛИКА БЪЛГАРИЯ

#  Министерство на земеделието, храните и горите

#  Областна дирекция “Земеделие”-гр. Сливен

**ЗАПОВЕД**

**№ РД-04-185**

**гр. Сливен, 31.10.2019г.**

На основание §12а от Преходните и заключителни разпоредби на закона за собствеността и ползването на земеделски земи /ПЗР ЗСПЗЗ/, чл. 105, ал. 3 и чл. 106, ал. 1 от Правилника за прилагане на закона за собствеността и ползването на земеделски земи /ППЗСПЗЗ/, във връзка с писмо изх. № 66-1733/03.09.2019г. на Министъра на земеделието, храните и горите за изразено съгласие за започване на процедура за обявяване на търг по реда на §12а от ПЗР ЗСПЗЗ, за продажба на имот частна държавна собственост, незает със сгради и съоръжения, годен за земеделско ползване и неподлежащ за възстановяване, протокол от 30.10.2019г. на комисия, назначена със заповед на Директора на ОД „Земеделие“ гр. Сливен

**НАРЕЖДАМ:**

1. **Откривам процедура за провеждането на търг за собственици на имоти в границите на стопанския двор, съседни на имота, предмет на търга с тайно наддаване за придобиване правото на собственост на следният поземлен имот**, бивша собственост на заличени организации по § 12 от ПЗР ЗСПЗЗ. Предмет на търга е следния имот, частна държавна собственост:

|  |  |  |  |  |  |  |
| --- | --- | --- | --- | --- | --- | --- |
| **Община** | **Землище** | **№ на имот от КВС** | **Площ /дка/** | **Начална тръжна цена за имота /лева/** | **Депозит за участие /лева/** | **Разходи по чл. 57ш от ППЗСПЗЗ** |
| Сливен | Чокоба | 102031 | 2,108 | 2165,00 | 216,50 | няма |

1. **Условия за участие** – в търга могат да участват физически лица, еднолични търговци и юридически лица, регистрирани по Търговския закон, собственици на съседни имоти, предмет на търга, както следва:
* За поземлен имот с идентификатор 102031 по КВС на с. Чокоба съседни имоти са: поземлени имоти с идентификатори 102005; 102015; 102013 по КВС на с. Чокоба.
1. **Начална тръжна цена и размер на депозита за участие в търг**

Началната тръжна цена на имота е определена по реда на чл. 105, ал. 7 от ППЗСПЗЗ, която е пазарна оценка, изготвена от независим оценител. Депозитът за участие е 10 % от началната тръжна цена. Върху него не се начислява лихва и не подлежи на връщане при отказ от сключване на договор. Банковото бордеро за внесения депозит се представя заедно с документите за участие в търга /оригинал/. **Депозитът за участие в търга се внася по сметка на ОД „Земеделие“ – Сливен**

**IBAN: BG14 UBBS 80023300253510**

**BIC: UBBSBGSF**

**Обединена българска банка – клон Сливен**

**Основание за плащане:** депозит за участие в търг, изписва се номера и местонахождението на поземления имот.

1. **Място и срок за получаване на документите за участие в търга**

Документите за участие в търга се получават в сградата на ОД „Земеделие“ гр. Сливен, ул. „Ген. Столипин“ № 2, гише за административно обслужване № 2 всеки работен ден от 9:00 до 17:30, в срок от 30 дни, считано от публикацията на заповедта в местен ежедневник. Заповедта ще бъде публикувана и на интернет страницата на ОД „Земеделие“ – Сливен: *http;//www.mgh.government.bg/ODZ-Sliven/bg/Home.aspx* и на страницата на Министерство на земеделието, храните и горите: *www.mzh.government.bg.*

1. **Място и срок за подаване на документите за участие в търга**

Документите за участие в търга се подават в ОД „Земеделие“ гр. Сливен, ул. „Ген. Столипин“ № 2, гише за административно обслужване № 2, всеки работен ден от 9:00 ч. до 17:30 ч., в срок от 30 дни, считано от последната дата на публикация на заповедта за провеждане на тръжната процедура в местен ежедневник.

1. **Подаване на документите за участие в търга**

Заявителите или упълномощеното от тях лице (нотариално заверено пълномощно) подават в ОД „Земеделие“ – Сливен, заявление по образец, утвърден от Министъра на земеделието, храните и горите. При подаване на заявлението се представя документ за самоличност на заявителя или на упълномощеното лице и се прилагат:

* Нотариално заверено пълномощно, когато документите се подават от упълномощено лице;
* Копие от документ, удостоверяващ правото на собственост върху имот – съседен на предложения на търг имот;
* Платежен документ за внесен депозит в оригинал;
* Декларация за събиране, съхраняване и обработване на лични данни Регламент (ЕС) 2016/679 на Европейския парламент и на Съвета за защита на данните.

Документите за участие в търга се подават в запечатан, непрозрачен плик и се регистрират с входящ номер, дата и час в регистъра. Заявление, представено в незапечатан плик е недействително.

1. Директорът на ОД „Земеделие“ гр. Сливен в 3-дневен срок от изтичане крайния срок за подаване на заявленията за участие в търга, назначава със заповед състава на тръжната комисия.
2. В 7-дневен срок комисията разглежда заявленията, **класира предложенията и обявява спечелилия търга кандидат.** Търгът се провежда само в случай, че поне двама кандидати са подали заявление за участие.
3. Място за обявяване на протокола за резултатите от търга – информационното табло на ОД „Земеделие“ – Сливен, ул. „Ген. Столипин“ № 2.
4. **В случаите по чл. 56н от ППЗСПЗЗ стъпката за наддаване е в размер на 100.00 лв. /сто лева/, от началната цена предложена от кандидатите при търга с тайно наддаване, увеличена с една стъпка.**
5. **Настоящата заповед да се публикува на интернет страницата на ОД „Земеделие“ гр. Сливен, на страницата на Министерството на земеделието, храните и горите, в един местен вестник, най-малко 30 календарни дни преди крайния срок за подаване на заявленията за участие в търга. В три дневен срок от издаване на настоящата заповед да се обяви на информационното табло на ОД „Земеделие“ гр. Сливен, ОСЗ – Сливен, Община Сливен и кметство с. Чокоба.**

**ТОДОР БРАТАНОВ**

***Директор ОД „Земеделие“ Сливен***